
O scenă urâtă (dar din nefericire din ce în ce mai des văzută) s-a petrecut recent în New York. 


„Un influencer a organizat un eveniment care s-a transformat rapid într-o degringoladă cu tineri aruncând sticle 
în poliţie și strigând F-k the PD. Influencerul de pe platforma Twitch, având 20 de milioane de urmăritori la 


activ, a programat o întâlnire cu admiratorii în care urma să ofere gadgeturi gratis. Dar în jumătate de oră, 
întâlnirea celor 1000 de copii s-a transformat într-un haos.” 


Lucrurile acestea se întâmplă dintr-un anumit motiv. Am devenit prea limitați în SUA și în Occident, în general: 
viața se reduce la bani și la consum. Teoria politică generală acceptată se bazează pe această viziune. În 
opinia lui John Lock, James Madison și a altor filosofi politici moderni, statul există pentru a proteja 
proprietatea cetățenilor. Chiar şi gânditori ca Marx intră cam în aceeași categorie, deoarece văd statul ca un 
instrument de redistribuţie a proprietăţii către muncitori. 


Eroii contemporani ai Occidentului întăresc această perspectivă: adesea sunt personaje ca John D. 
Rockefeller, oameni care s-au ridicat de jos pentru a deveni extraordinar de bogați. 


are nevoie de un pic de ajustări în ceea ce privește filosofia despre „viața bună”. În acest sens, în loc de a 
pune accentul pe eroii averilor, ar trebui să fie scoși în evidenţă aceia care au lăsat bogăţiile pământești pentru 
a dobândi cea mai mare fericire posibilă: unirea cu Dumnezeu. 


Sf. Teodora, o sfântă română din secolul XVII, e un excelent model pentru cea de-a doua categorie. Ea a lăsat 
totul — pământuri, familie, confort, etc — pentru Dumnezeu. lată câteva extrase din viaţa sfintei: 


„Fericita Teodora a fost căsătorită de către părinţi, împotriva voinţei ei, cu un tânăr evlavios din Ismail. 
Neavând copii, iar sufletul Teodorei fiind rănit de dragoste pentru lisus Hristos și arzând de dorinţa unei vieţi cu 
totul curate, închinate numai Lui, s-au învoit să îmbrăţișeze viața monahală. 


Astfel, fericita Teodora a îmbrățișat cinul monahal la Schitul Vărzăreşti — Vrancea, iar după doi ani, soțul ei s-a 
călugărit în Schitul Poiana Mărului, primind numele de Elefterie. 


După câţiva ani, năvălind turcii în părţile Buzăului, au dat foc Schitului Vărzărești. Atunci toate surorile din 
obște s-au risipit în pădurile seculare din partea locului, așteptând să treacă primejdia și mânia lui Dumnezeu. 
La fel a făcut și Cuvioasa Teodora. S-a retras în munții Vrancei împreună cu stareța ei, schimonahia Paisia, a 
cărei ucenică era. 


Răposând stareţa ei, fericita Teodora, în urma unei descoperiri dumnezeiești, a părăsit munţii Vrancei și s-a 
retras în părțile Neamţului, pentru a se nevoi în pădurile neumblate din jurul schiturilor Sihăstria și Sihla. Cu 
binecuvântarea ieroschimonahului Varsanufie, egumenul Sihăstriei, fericita Teodora a fost încredințată 
duhovnicului Pavel, care a dus-o în pustie, în apropierea Schitului Sihla, sfătuind-o să rămână acolo până la 
moarte, dacă va putea răbda asprimea vieţii pustnicești, iar de nu va putea suferi ispitele și frigul iernii, să se 
așeze la o sihăstrie de călugărițe. 


Așa a ajuns fericita Teodora în munţii Sihlei, iar un sihastru milostiv i-a oferit chilia sa, care se afla aproape de 
schit și de peștera care îi poartă numele. Acolo s-a nevoit Cuvioasa cu bărbăţie mulți ani, ostenindu-se singură 
în post și rugăciuni de toată noaptea, în lacrimi și mii de metanii, departe de lume. Numai Cuviosul Pavel din 
Sihăstria, duhovnicul ei, o cerceta din când în când, o mărturisea, o îmbărbăta, o împărtășea cu Sfintele Taine 
și îi ducea cele de trebuinţă. 


După un timp, a răposat fericitul duhovnic Pavel, nu departe de Schitul Sihla, iar Cuvioasa Teodora a rămas cu 
totul singură, căci nimeni nu știa locul și aspra ei nevoinţă. Cu timpul i s-au rupt și hainele, iar ca hrană avea 
doar măcriș, fructe de pădure și alune. În această școală a liniștii și nevoinţei a dobândit Cuvioasa darul 


rugăciunii de foc, care se lucrează în inimă, darul lacrimilor, al răbdării și al negrăitei iubiri de Dumnezeu. 


Năvălind turcii să prade mănăstirile și satele, au ajuns până la Sihla, iar Sfânta Teodora s-a adăpostit în 
peștera ei din apropiere. Descoperind-o păgânii, ea s-a rugat lui Dumnezeu s-o scape din mâinile lor. În clipa 
aceea, prin minune, s-a crăpat stânca din fundul peșterii, cum se vede până astăzi, iar fericita s-a izbăvit de 
moarte. În această peșteră s-a nevoit Sfânta Teodora în ultimii ani ai vieții sale. Rugându-se neîncetat lui 
Dumnezeu cu rugăciunea cea de taină a inimii, faţa i se lumina, iar trupul i se ridica de la pământ, asemenea 


fărâmituri de pâine de la trapeza schitului Sihăstria, iar apă bea din scobitura unei stânci din apropiere, numită 
până astăzi Fântâna Sfintei Teodora. 


Ajungând Sfânta Teodora aproape de sfârșitul vieţii și cunoscând că o cheamă Hristos la cereștile locașuri, 
unde este odihna și desfătarea tuturor sfinţilor, se ruga cu lacrimi lui Dumnezeu să-i trimită un preot ca s-o 
împărtășească cu Preacuratele Taine (...) 


După ce Sfânta Teodora și-a făcut cuvenita spovedanie și și-a destăinuit viața, ostenelile și ispitele ei, a rostit 
Crezul, s-a închinat, a primit dumnezeieştile Taine și, multumind lui Dumnezeu pentru toate, și-a dat duhul în 
mâinile Lui. 


Trupul Sfintei Teodora a rămas tăinuit în peşteră până după anul 1830, când familia domnitorului moldovean 
Mihail Sturza, care a reînnoit Schitul Sihla, a așezat moaștele ei în raclă de preț și le-a depus în biserica 
schitului, spre închinare. În anul 1856 familia Sturza a convenit cu stareţul Mănăstirii Pecerska din Kiev să dea 
sfintele moaște în schimbul unor veșminte preoțești și arhierești. Așa s-au înstrăinat moaștele Sfintei Teodora 
din patria ei și se păstrează în catacombele de la Pecerska, așezate în raclă de mult preţ, pe care sunt scrise 
aceste cuvinte în limbile română: Sfânta Teodora din Carpaţi și slavonă: Sveti Teodora Carpatina.” 


Această diminensiune duhovnicească a vieţii e mai mult sau mai puţin ignorată în Occident. Toate eforturile 
sunt puse pentru îmbunătăţirea stării materiale a omului, în timp ce eforturile pentru starea sa sufletească sunt 
ca și inexistente. Dar evenimentele recente ne arată că aceasta înseamnă autodistrugere. Terapia e la 
îndemână. Avem nevoie de părinţi, biserici, profesori, politicieni etc. care să le ofere oamenilor — tineri și 
bătrâni — exemplele marilor creștini precum Sf. Teodora de la Sihla, Sf. Nectarie din Eghina, Sf. Paisie 
Aghioritul și al altora. 

